སྔོན་མར་ཡང་རང་རང་གི་འགན་ཁུར་རང་རང་གིས་བསྒྲུབ་དགོས་ཞེས་བཤད་ཡོད་པ་རེད།འདིའི་ནང་གི་འགན་ཁུར་ཤིན་ཏུ་ལྕི་བ་རེད།བུད་མེད་ལ་མཚོན་ན་མོ་བཙུན་གཞིས་ལ་འདུག་པས་བུ་ཁྱོ་ཡི་ལས་བྱེད་ཅེས་ན།བུད་མེད་ཀྱིས་གཞིས་སུ་བསྡད་དེ་བུ་དང་ཁྱོ་གའི་ལས་ཀ་གཅིག་ལྕོགས་སུ་ལས་དགོས་ཞེས་པ་སྟེ།ཞིང་འདེབས་པ་དང་ཕྲུ་སློག་པ་སོགས་ཚང་མ་ལས་དགོས་སོང་བ་རེད།གལ་ཏེ་དེ་སྐྱིད་པོ་རེད།སྐྱེས་པ་དག་གི་ལས་ཀ་ཡང་གི་ཟེར་ན།ཚིག་གཞུག་མ་ལ་ཉོན།དཔའ་བོ་གཡུལ་དུ་འཐབ་པས་ཕ་མེས་ཀྱི་སྲོལ་འཛིན་ཞེས་པ་སྟེ།སྐྱེས་པ་རྣམས་སྲོག་དང་བསྡོས་ཏེ་གཡུལ་དུ་ཞུགས་དགོས་ཞེས་པ་རེད།དེ་བས་བོད་བཙན་པོའི་རྒྱལ་རབས་སྐབས་སུ་སྐྱེས་པ་དང་བུད་མེད་སོགས་ཀྱི་འགན་འཁྲི་དེ་སོ་སོར་གསལ་བོ་བྱས་ཡོད།